Der var massivt politiopbud i Retten i Aalborg i dag, da to rockerrelaterede mænd fra Aalborg blev varetægtsfængslet i fire uger - heraf de to første uger i isolation.

Grundlovsforhøret fandt sted for dobbeltlukkede døre og sigtelsen mod de to mænd er derfor uvis. Den ene af mændene kærede på stedet fængslingen til Vestre Landsret, hvorimod den anden accepterede afgørelsen. Nordjyllands Politi vil ikke kommentere sagen på nuværende tidspunkt og ønsker ikke at fortælle, hvad sagen drejer sig om.